Paaritumine ei toimu kindlal  aastaajal, kuid sagedamini kevadel. Tiinus kestab 8-9 kuud. Emane sünnitab ühe poja. Vastsündinu on karvane ja avatud silmadega, tal on 26 hammast ja ta kaalub 1,5 kg. Poegade eest hoolitsevad emakalaanid ja teevad seda väga hoolsalt. Eriti liigutav on näha, kuidas selili ujuv ema võtab poja käppade vahele ja hellitab seda. Pojad hakkavad ise ujuma 2-3 nädala vanuselt. Aastase looma mass on juba 17-19 kg. Suguküpsus saabub 3. eluaastal, kuid kalaanide suremus on suur. [1]